钦定古今图书集成/明伦汇编/氏族典/第411卷 > 《廖用贤尚友录》 > 杜弼
## 钦定古今图书集成/明伦汇编/氏族典/第411卷 > 《廖用贤尚友录》 > 杜弼

按《北齐书杜弼传》：“弼字辅元，中山曲阳人，小字辅国。
自云本京兆杜陵人。九世祖骜，晋散骑常侍，因使没
赵，遂家焉。祖彦衡，淮南太守。父慈度，繁峙令。弼幼聪
敏，延昌中，以军功起家恒州征卤府墨曹参军。孝昌
初，除光州曲城令。为政清静，务尽仁恕。时盗贼充斥，
征召兵役，涂多亡叛，惟弼所送不动。上闻其得人心”，
除御史，左迁下灌镇司马。元象初，转大行台郎中，以
功赐爵定阳县男。武定中，迁卫尉卿。显祖引为中书
令，进爵定阳县侯。显祖受禅，迁骠骑将军、卫尉卿，行
郑州事。家客告弼谋反，收下狱，久乃见原。徙临海镇，
又除胶州刺史。弼儒雅宽恕，尤晓吏职，所在清洁，为
吏民所怀。高德政数言其短，显祖遣就州斩之。子蕤
台卿。